(„първични хранилища на данни“), както е предвидено в член 15, параграф 8 от Директива 2014/40/ЕС, като същевременно се гарантира, че на съответните органи е предоставен пълен достъп до всички съхранявани данни за целите на извършването на дейността им по наблюдение и прилагане. Ефективността на дейностите по такова наблюдение и прилагане изисква наличието на система от хранилище на данни от второ равнище („вторично хранилище на данни“), която съдържа копие на всички данни, съхранявани в първичните хранилища, и с която на съответните органи се предоставя общ поглед върху функционирането на системата за проследяване. Следва да бъде създадена система за маршрутизиране, с която работи доставчикът на вторичното хранилище на данни, за да се предостави на икономическите оператори, различни от производителите и вносителите, единно звено за контакт за подаване на данните, записани от тях в системата за проследяване, като така се улеснява предаването на данни. Едновременно с това услугата по маршрутизиране следва да гарантира, че данните се предават до правилното първично хранилище на данни.
 (18)
 С цел да се гарантира пълен достъп на съответните органи и да се допринесе за ефективното функциониране на системата за проследяване, доставчикът на вторичното хранилище на данни следва да разработи потребителски интерфейс, позволяващ съхраняваните данни да се разглеждат и с тях да се правят справки. При достъпа им до системата от хранилища на данни съответните органи следва да могат да разчитат на базирани на eIDAS (4) многократно приложими решения, предвидени като градивни елементи в частта за телекомуникациите в Механизма за свързване на Европа. Освен това, за да се улесни ефективният надзор и прилагане, потребителският интерфейс следва да предлага възможност за определяне на отделни автоматични уведомления въз основа на конкретни докладвани събития.
 (19)
 За да се гарантира оперативната съвместимост на елементите на системата от хранилища на данни, следва да бъдат установени технически спецификации, основаващи се на свободни от интелектуална собственост отворени стандарти, за обмена на данни между първичните хранилища на данни, вторичното хранилище на данни и системата за маршрутизиране.
 (20)
 За да се гарантира, че исканата информация се записва и пренася навреме и по еднакъв начин от всички икономически оператори, следва да се определят точният списък на веригата на доставки и сделките, които се изисква да бъдат записани съгласно член 15, параграф 2, букви и), й) и к) от Директива 2014/40/ЕС, както и съдържанието на информационните съобщения, които се предават.
 (21)
 Като се има предвид, че целта на системата за проследяване е да предостави на държавите членки и на Комисията ефективен инструмент за борба с незаконната търговия с тютюневи изделия, своевременното осигуряване на данни за веригата на доставки и за сделките е необходимо за целите на разследването и прилагането. Поради това следва да се установи какъв е максималният срок, който може да изтече между настъпването на дадено събитие във връзка с веригата на доставки или дадена сделка и предаването на съответната свързана с тях информация до съответното хранилище на данни. При определянето на тези срокове е целесъобразно да се вземат предвид различията между предприятията, особено по отношение на техния размер и обем на производство, за да се гарантира, че спазването